En kraftig brand har fået fat i et hus i Horne. Nordjyllands Politi melder, at der ikke er nogen på adresssen.

En alarm om ildebrand på Stendyssevej 40 i Horne tikkede fredag aften kl. 20.23 ind hos Nordjyllands Politi. - Tagpladerne springer af, og vinduerne er sorte, så det er kraftig ild, der har fået fat i hele huset, siger vagtchef hos Nordjyllands Politi Per Vagn Nielsen. Heldigvis er der ingen personer på adressen, og Nordjyllands Beredskab forsøger at slukke den kraftige ild i huset.